ഈ കൂട്ടപ്പലായനത്തിന്റെ കാരണങ്ങൾ ചരിത്രകാരന്മാർക്കിടയിൽ അഭിപ്രായവ്യത്യാസങ്ങൾ മൂലം പല രൂപങ്ങളിൽ കാണപ്പെടുന്നുണ്ട്. യഹൂദ സൈനിക മുന്നേറ്റം, അറബ് ഭൂരിപക്ഷ ഗ്രാമങ്ങളുടെ ഉന്മൂലനം, മനഃശാസ്ത്രപരമായ യുദ്ധം, ദേർ യാസീൻ കൂട്ടക്കൊലയ്ക്ക് ശേഷം സയണിസ്റ്റ് നാട്ടുപട നടത്തിയേക്കാവുന്ന മറ്റൊരു കൂട്ടക്കൊലയെക്കുറിച്ചുള്ള ഉൾഭയം പലരെയും സംഭ്രാന്തിയിലാഴ്ത്തിയത്, ഇസ്രായേൽ അധികൃതരുടെ നേരിട്ടുള്ള പുറത്താക്കൽ ഉത്തരവുകൾ, സമ്പന്ന വിഭാഗങ്ങളുടെ സ്വമേധയായുള്ള ഒഴിഞ്ഞുപോക്ക്, പലസ്തീൻ നേതൃത്വത്തിന്റേയും അറബ് പലായന ഉത്തരവുകളുടേയും ശക്തിക്ഷയം, യഹൂദ നിയന്ത്രണത്തിൽ ജീവിക്കാനുള്ള വിസമ്മതം എന്നിവയും ഈ കൂട്ടപ്പാലായനത്തെ പ്രബലമായി സ്വാധീനിച്ച ഘടകങ്ങളിൽ ഉൾപ്പെടുന്നു.